شي مرات كنبغي ندخل فشي حوايج ماشي من حقي

هاد الصباح دخلت للcantine لقيت خديجة، لي كتسكن حدايا  حدا حمام السعادة، جابدة croissant nature شاداها بالابهام و السبابة و تاكل فيها و منبعد كل قضمة  كتشد papier mouchoir و طبطب على شنايفها.......مبغيتش نحرجها و نقولها راه اصلا سميتك "خديجة" فيها واحد الدرجة ديال complexité و ال contradiction مع الغنى و غالبا لي عندها هاد السمية كتموت بخطأ طبي فشي سبيطار الحومة و راجلك كياخذ بنت خالتك باش تكمّل تربّي الفرقة ديال الوليدات لي خليتي ليه ما علينا !
 انا خديجة، بنت حومتي و خوتها صحابي و لكن لاحظت بلي كتبغي تقلد Sophie المنادجر ديالنا و دير بحالها... ف حاولت نفسرليها بالسياسة بلي راه الأصل و package ماشي قصة croissant nature.
صوفي كتسكن في duplex على على جنب البحر كتفيق بكري تجري و تمشي للدار و دير دوش و تلقا الخدامة دارت ليها  كرواسون بزبدة سپيسال شارينها من عند طبيب تغذية....
الكرواصون لي جايباها خدوج من الباتيسري لي حدانا مخدومة بشحمة الحلوف، و تا الى حليتيها بالموس و كبيتي فيها سطل ديال النوتيلا ايبقا طعمها مشحم ... و انا شخصيا واحد المرة كليت جوج كرواسونات و دوزت نهار كامل كيشربوني الما القاطع....ما علينا !

الى شهريتك و طبقتك  بحال شهرية و طبقة خديجة، النصيحة ما تحوالش تاكل Healthy و تا الى بغيتي تبان لاباس عليك كول كرواسون بالشكلاطة و لي كيكون داك  الكريم الصفراء فايض من الجناب باش تغطّي معالم دالفقر .